CELEX: 62005FJ0030
Henkilöstö
Arviointi
Urakehitystä koskeva arviointikertomus
Vuotta 2003 koskeva arviointi
Kertomuksen perustelemista koskeva velvollisuus
Puolustautumisoikeudet

1.
Henkilöstö – Arviointi – Arvioiden heikentyminen, joka vaikuttaa perusteluvelvollisuuden laajuuteen
(Henkilöstösääntöjen 43 artikla)
2.
Henkilöstö – Arviointi – Puolustautumisoikeuksien kunnioittaminen
(Henkilöstösääntöjen 26 artiklan 1 ja 2 kohta sekä 43 artikla)
3.
Henkilöstö – Arviointi – Urakehitystä koskeva kertomus
(Henkilöstösääntöjen 43 artikla)
1.
Edellisen jakson osalta laaditun arviointikertomuksen on oltava viitekohtana määritettäessä, merkitseekö tiettyyn jaksoon
liittyvä arviointi heikentymistä, joka edellyttää erityisen huomion kiinnittämistä perusteluihin, riippumatta siitä, onko
tämä kertomus myöhemmin kumottu.
(ks. 44 kohta)
2.
Puolustautumisoikeuksien kunnioittamista koskevan perusperiaatteen tai henkilöstösääntöjen 26 artiklan ensimmäisen ja toisen
kohdan, joissa se erityisesti konkretisoituu, mukaan mahdollisuus todeta raskauttava seikka virkamiehen arviointikertomuksessa
ei edellytä sitä, että ennen tämän kertomuksen laatimiseen johtavaa menettelyä laadittaisiin kirjallinen varoitus ja annettaisiin
se tiedoksi asianomaiselle.
Tämä ei voi perustellusti väittää, että hänen puolustautumisoikeuksiaan olisi loukattu hänen toimielimensä sisäisten ohjeiden
noudattamatta jättämisellä, kun niiden mukaan esimiehet olisivat velvollisia antamaan virkamiesten suorituksista säännöllisesti
”palautetta” itse viiteajanjakson aikana. Puolustautumisoikeuksien kunnioittaminen, joka ymmärretään asianomaiselle vastaisen
päätöksen adressaattina olevalle henkilölle annetuksi mahdollisuudeksi ilmaista hyödyllisellä tavalla näkemyksensä, on pakollista
vasta silloin, jos tällaisen päätöksen tekemiseen johtava menettely on aloitettu. Virkamiesten arvioinnissa tätä periaatetta
voidaan noudattaa vain arviointimenettelyn aikana, ja tämä menettely alkaa välttämättä vasta viiteajanjakson päätyttyä.
(ks. 74 ja 76–78 kohta)
Viittaukset:
Ensimmäisen oikeusasteen tuomioistuin: asia T‑157/04, De Bry v. komissio, 12.7.2005 (Kok. H. 2005, s. II‑901, 41, 42 ja 45
kohta).
3.
Virkamies ei voi menestyksellisesti vedota urakehitystä koskevasta kertomuksesta nostamansa kanteen tueksi siihen, että kolmannet
osapuolet ovat päässeet luvattomasti tutustumaan tähän kertomukseen. Vaikka tällainen seikka oletettaisiin toteen näytetyksi,
se ei vaikuttaisi tämän asiakirjan laillisuuteen.
(ks. 85 kohta)